section_heading: Abu Bakr
paragraph_text: lijevo|mini|277x277px|Arapska osvajanja Sasanidskog Carstva i Sirije, 620. — 630. Nako što je Muhamed ujedinio Arapski poluotok, sredinom 7. stoljeća, energija do do tada trošena u međusobnim borbama usmjerena je na vanjsku ekspanziju. Širenje počinje u vrijeme Muhamedovog nasljednika kalifa Abu Bakra. Kada je učvrstio svoju vlast nizom brzih akcija, u kojima se najviše istaknuo Halid ibn al-Valid, mač božji kako je nazvan, naročito u odlučujučoj bitci kod Aqrabe, Abu Bakr se okrenuo prema sjeveru. Udario je najprije na slabijeg susjeda, Perziju. Halid osvojio i pobijedio garnizon grada Al-Hirah (al-Ḥīrah) te je s oko 18,000 ljudi lako zauzeo južni Irak. U proljeće 634. Abu Bakr šalje u Siriju, koja je tada provincija Bizantskog Carstva, jake snage. Arapi (prema nesigurnoj procjeni s oko 25,000 — 30,000 vojnika), pobjeđuju Bizantince kod Ajnadayna (ara. معركة أجنادين) u Palestini. Ova pobjeda plaćena je zato neuspjehom u Iraku. Abu Ubaidah (Abū ‘Ubaydah ‘Āmir ibn ‘Abdillāh ibn al-Jarāḥ) s vojskom jačine 10,000 ljudi izgubio je bitku tijekom prijelaza Eufrata (al-Furat) u blizini Hire.